O Ministerio d'a Presidencia, Relacions con as Corz y Memoria Democratica (en castellano y oficialment, Ministerio de Presidencia, Relaciones con las Cortes y Memoria Democrática) ye uno d'os vintidós departamentos ministroials de l'actual Gubierno d'Espanya.

O suyo titular ye Félix Bolaños García.

Funcions
Corresponde a o Ministerio d'a Presidencia, Relacions con as Corz y Memoria Democratica a propuesta y execución d'a politica d'o Gubierno d'Espanya:

A coordinación d'os asuntos de relevancia constitucional.
A preparación, desembolique y seguimiento d'o programa lechislativo.
O refirme inmediato a la Presidencia d'o Gubierno.
L'asistencia a o Consello de Ministros, a ras Comisions Delegatas d'o Gubierno, a ra Comisión Cheneral de Secretarios d'Estato y Sub-secretarios y a o Gubierno en as suyas relacions con as Corz Chenerals.
A coordinación inter-ministroial que encomienden as disposicions vichentes, o Gubierno o el suyo president.
A coordinación y l'analís d'a calidat de l'actividat normativa d'o Gubierno.
As funcions de refirme material, de chestión economico-financiera, presupuestaria, de personal y, en cheneral, cuantas altras d'ista naturaleza precisen o President d'o Gubierno y os organos dependients d'a Presidencia d'o Gubierno.
L'exercicio d'as competencias relacionadas con l'uso d'a bandera, l'escudo y demás simbols nacionals; asinas como as demás competencias atribuidas por l'ordinamiento churidico.
A propuesta y execución d'a politica d'o Gubierno en materia de memoria historica y democratica, asinas como de l'exercicio d'o dreito a la libertat relichiosa y de culto.

Titulars
María del Carmen Calvo Poyato (13 de chinero de 2020 - 12 de chulio  de 2021).
Félix Bolaños García (12 de chulio  de 2021 - hue).

Estructura
Iste ministerio s'estructura en os siguients organos superiors:

Secretaria d'Estato de Relacions con as Corz y Asuntos Constitucionals.
Dirección Cheneral de Relacions con as Corz.
Dirección Cheneral d'Asuntos Constitucionals y Coordinación Churidica.
Secretaria d'Estato de Memoria Democratica.
Dirección Cheneral de Memoria Democratica.
Sub-secretaria d'a Presidencia, Relacions con as Corz y Memoria Democratica.
Secretariado d'o Gubierno.

Antimás están adscritos a el os siguients organos:

Achencia Estatal Boletín Oficial de l'Estato.
Centro d'Estudios Politicos y Constitucionals.
Centro d'Investigacions Sociolochicas.
Fundación Pluralismo y Convivencia.
Consello d'Administración de Patrimonio Nacional.
Ministerio d'a Presidencia, Relacions con as Corz y Memoria Democratica d'Espanya